**Tabloul care trăiește**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TABLOUL CARE TRĂIEȘTE

autor Nicolae Nistor

În cinematograful prăfuit

un patefon zgâriat,

o doamnă fără titluri nobiliare

cărând o poșetă cu amintiri,

pelicula care curge infinit,

adevăruri ascunse-n fluturi

în fânul crud în care noi

tăvăleam culorile din cireșe coapte,

doi îndrăgostiți fără timp,

mii de stele pe care le alergam,

noi veneam la întâlnirea cu noi

în cinematograful prăfuit

în care timpul a amuțit

într-un tablou care trăiește!